Nedoškálny interval

Nedoškálny interval (tiež alterovaný interval) je interval medzi dvoma tónmi, z ktorých aspoň jeden sa nevyskytuje v zadanej tónine alebo stupnici, vzhľadom na ktorú sa daný interval vzťahuje. Daný interval je nedoškálny alebo doškálny v závislosti od tóniny, resp. stupnice, vzhľadom na ktorú sa nedoškálnosť intervalu určuje. Interval e-gis je doškálny v stupnici E dur alebo A dur, pretože v E dur je to interval medzi I. a III. stupňom stupnice a v A dur je to interval medzi V. a VII. stupňom stupnice. Naproti tomu, interval e-gis je nedoškálny v tónine C dur, pretože v stupnici C dur sa žiadny tón gis nevyskytuje.

K nedoškálnym intervalom zvyčajne patria:

 zväčšená prima a jej obrat zmenšená oktáva a zväčšená oktáva,
 zmenšená oktáva a jej obrat zväčšená prima,
 zväčšená oktáva a jej obrat zväčšená prima,
 zmenšená sekunda a jej obrat zväčšená septima,
 zväčšená septima a jej obrat zväčšená prima,
 dvojzväčšená prima a jej obrat dvojzmenšená oktáva alebo dvojzväčšená oktáva,
 dvojzmenšená oktáva a jej obrat dvojzväčšená prima
 dvojzväčšená oktáva a jej obrat dvojzväčšená prima
 atď

K nedoškálnym intervalom zvyčajne nepatria:

 všetky čisté intervaly a ich obraty (všetky čisté intervaly),
 všetky malé intervaly a ich obraty (všetky veľké intervaly),
 všetky veľké intervaly a ich obraty (všetky malé intervaly),
 zväčšená sekunda a jej obrat zmenšená septima,
 zmenšená septima a jej obrat zmenšená septima,
 zväčšená kvarta a jej obrat zmenšená kvinta,
 zmenšená kvinta a jej obrat zväčšená kvarta,
 zmenšená kvarta a jej obrat zväčšená kvinta,
 zväčšená kvinta a jej obrat zmenšená kvarta.

 Algoritmus určovanie nedoškálnosti intervalu 
Keďže nedoškálnosť intervalu závisí od zadanej tóniny, je postup nasledujúci:

 identifikácia tóniny, vzhľadom na ktorú sa nedoškálnosť bude určovať,
 vypísanie stupnice od identifikovanej tóniny,
 vyhľadanie tónov, medzi ktorými sda bude určovať interval
 učenie veľkosti a akosti intervalu (podľa názvoslovia intervalov),
 hľadanie zadaných tónov vo vypísanej stupnici,
 formulácia záveru, či je daný interval nedoškálny alebo doškálny.

 Referencie 

Kategória:Hudobná terminológia